18 Mo godimo ga go sa utlwise batho ba bangwe botlhoko, Jehofa gape o batla gore re tlose mo dipelong tsa rona lebaka le legolo le le dirang gore go nne le dipolao di le dintsi—letlhoo. Moaposetoloi Johane o ne a re: “Mongwe le mongwe yo o tlhoileng mokaulengwe wa gagwe ke mmolai.” (1 Johane 3:15) Motho yo o ntseng jalo ga a tlhoa mokaulengwe wa gagwe fela mme o eletsa gore a ka bo a sule. Letlhoo la gagwe le ka bonala ka gore a mo senye leina mo go maswe kgotsa a mo latofatse ka maaka ka dilo tse e leng gore fa di ka bo di le boammaaruri di ne di ka lere katlholo ya ga Jehofa. (Lefitiko 19:16; Duteronome 19:18-21; Mathaio 5:22) A bo go le botlhokwa gore re tlose letlhoo lepe le le ka tswang le le mo dipelong tsa rona!—Jakobe 1:14, 15; 4:1-3. 14. Go ne ga direga eng fa baeteledipele ba bodumedi ba Bajuda ba nna kgatlhanong le balatedi ba ga Jesu?